नई दिल्ली: लोकसभा में कांग्रेस के नेता मल्लिकार्जुन खड़गे ने कर्नाटक के मुद्दे पर कहा है कि हमारे पहला उद्देश्य विधानसभा अध्यक्ष का चुनाव और विश्वासमत हासिल करना है. इन दोनों के बाद ही बाकी बातों पर चर्चा होगी. गौरतलब है कि 23 मई को जेडीएस के नेता एचडी कुमारस्वामी कांग्रेस के समर्थन से मुख्यमंत्री पद की शपथ लेंगे. सोमवार की शाम को कुमारस्वामी ने दिल्ली में यूपीए की अध्यक्ष सोनिया गांधी और कांग्रेस के अध्यक्ष राहुल गांधी से मुलाकात की है. इधर कर्नाटक में कांग्रेस और जेडीएस ने अपने-अपने विधायकों को होटल में टिका रखा है ताकि उनको दलबदल से रोका जा सके.